Tanzania: Abapadiri 25 n’Ababikira 60 bapfuye mu mezi abiri – Isezerano Gospel\nHome\tAmakuru y'ibanze\tTanzania: Abapadiri 25 n’Ababikira 60 bapfuye mu mezi abiri\nby Ali Gilbert Dunia March 3, 2021\nby Ali Gilbert Dunia March 3, 2021 0 comment\nAbabikira 60 n’abapadiri 25 barapfuye muri Tanzania mu mezi abiri ashize ,nyuma yo kwerekana ibimenyetso bya coronavírus, nk’uko byamenyeshejwe na Kiliziya Katorika muri icyo gihugu.\nIyo Kiliziya, yari isanzwe imaze kuvuga cyane ku byerekeye iyo ndwara mu gihugu kiri muri bike kw’isi bidashira ahabona amakuru ajyanye nayo, byatumye abanyaTanzania batubahiriza cyane ingingo zo kuyirinda.\nPrezida Magufuli ntiyemera ko iyo ndwara iteye ikibazo muri icyo gihugu, yanze no gufata inkingo zo kuyirwanya – mu kwezi gushize naho umuyobozi ubuzima bw’ abantu yavuze ko reta nta mugambi ifite wo gutanga urukingo.\nAriko Padiri Charles Kitima, umunyamabanga w’inama y’abepiskopi muri Tanzania (TEC) – ihuriro ry’abepiskopi ba Katorika, yavuze ko Covid-19 ari ukuri muri Tanzania.\nYavuze ko adashobora kwemeza ko abo bihaye Imana bishwe na Covid-19 kuko batapimwe, n’ubwo berekanye ibimenyetso byose byiyo ndwara birimwo “ibibazo byo guhumeka”.\nPadiri Kitima ati: “Abantu ntibapimwa. Iyo ni imbogamizi ikomeye. Kiliziya ifite amavuriro asaga 500 mu gihugu ariko ntitwemerewe gupima kandi nta bikoresho dufite byo kubikora.”\nYavuze ko Kiliziya yabonye ko imvugo y’abategetsi muri reta yahindutse ku byerekeye ingingo zo kwirinda Covid-19, ariko avuga ko abantu batari bake batubahiriza izo ngingo kuko ntabihano biteganyijwe ku babirengaho.\nBubaye ubwa kabiri Kiliziya Katorika ishyira ijwi hejuru ku bijanye n’ukugeramirwa n’icyorezo cya coronavirus mu gihugu, ivuga ko mu kwezi kwa mbere yari yabonye ubwiyongere bw’ abapfa mu ma paruwase yayo.\nBbc yavuze ko “Tanzania ntamibare yibijanye na Covid-19 iratanga kuva mu kwezi kwa gatanu mu mwaka ushize. Ishami rya ONU ryita k’ubuzima kw’isi OMS rimaze gusaba kenshi icyo gihugu kubikora – no guhindura aho gihagaze ku rukingo ubu ziri gutangwa hirya no hino biciye mu mugambi wa Covax.\nAbayobozi b’amatorero barahamagarira abantu kwamagana ihohoterwa muri Myanmar